Тайван (остров)

Тайван е остров в западната част на Тихия океан, в Източна Азия. От 1945 г. се администрира от Република Китай (Тайван). След края на китайската гражданска война през 1949 г. остров Тайван остава единствената по-значима територия под контрола на тази държава, поради което тя често (и неточно) е наричана с името Тайван. География Остров Тайван лежи на около 120 km югоизточно от бреговете на Китай, в Тайванския пролив, и е с площ от 35801 km2. Източно китайско море се намира на север, Филипинско море – на изток, проливът Лузон – на юг и Китайско море – на югозапад. Най-високата точка в Тайван е Ю Шан – 3952 m, а има и пет други върха над 3500 m. Това прави Тайван четвъртия най-висок остров. Тайван има 13 изгаснали вулкана. Има чести земетресения. Националният парк Тароко, разположен в планинската източна част на острова, има добри примери за планинския терен, клисури и ерозията, причинена от бързо течаща река. Формата на основния остров Тайван е подобна на сладък картоф, поради което тайванците често наричат себе си „Децата на сладкия картоф“. Има и други интерпретации на островната форма, една от които е кит в океана, ако се гледа в посока запад-изток, която е обща ориентация в древните карти и е отбелязано на карта от западните изследователи. Климат и околна среда Климат Тайван се намира между умерения и тропическия пояс и има субтропичен климат. Той е обкръжен от море, а благодарение на океанския мусон климатът на Тайван е умерен през цялата година. Зимата не е студена, а лятото не е горещо. Годишната средна температура е около 22°C, с изключение на високата планина. В Тайван е трудно да се видят слана и сняг. Линията на вечните снегове е над 3000 m надморско равнище. Тайван е дъждовен и често страда от тайфуни. Околна среда Поради голямата гъстота на населението и развитата промишленост, в някои области на Тайван околната среда е силно замърсена. Най-много това се наблюдава в южните покрайнини на Тайпе и западния участък от Тайнан да Лин Ян, на юг от Гаосюн. В миналото в Тайпе поради многото превозни средства и индустриални предприятия въздухът е бил силно замърсен, но със задължителното използване на безоловен бензин и създаването на Агенцията за опазване на околната среда качеството на въздуха на Тайван се е подобрило значително. История 12 век – китайски търговци и пирати посещават острова. 17 век – заселен от китайци; нидерландци, испанци и португалци превземат Тайван и го наричат Формоза (красив). 1887 – обособен е в отделна китайска провинция по време на династията Цин. 1895 – 1945 – Тайван е под властта на Япония. 1945 – след капитулацията на Япония е върнат на Република Китай. 1949 – след победата на комунистите в третата гражданска война в Китай (1946 – 1949 г.), о. Тайван (заедно с още няколко малки острова) остава единствената територия под контрола на Република Китай. Държавно устройство Икономика Селско стопанство: ориз, захарна тръстика, чай, камфорово дърво, износ на цветя (орхидеи). Промишленост: полупроводници, микрочипове, риболов, свиневъдство, нефтопреработваща и химическа промишленост, черна металургия, корабостроене (най-големият строител и износител на яхти в Азия). В Република Китай (Тайван) са регистрирани едни от най-големите технологични компании в света. Част от тях са: Hon Hai Precision Industries Co Ltd. – позната като Foxconn Quanta Computer – най-големият производител на ноутбук компютри в света HTC Corporation – производител на смартфони и таблети от световно значение Compal Electronics – втори след Quanta Computer Asustek – по-позната с търговското си име Asus Acer Inc Религия Над 93% от населението на Тайван са последователи на комбинация от будизъм, конфуцианство и даоизъм; 4,5%, са последователи на християнството, което включва протестанти, католици, както и други недоминиращи християнски групи, а 2,5% са привърженици на други религии като ислям. Конфуцианството е философия, която се основава на светска етика и служи като основа на китайската и тайванската култура. По-голямата част от тайванците обикновено съчетават светското морално учение на конфуцианството с някоя друга религия, с която са свързани. Особено значима за тайванците е богинята Матцу, която символизира мореплавателския дух на тайвански предци от Фуджан и Гуангдонг. Административно деление Тайван се дели на следните административно-териториални единици. 2 подобни на провинции територии, наречени шен: Тайван (провинция) (Taiwan Province) Фудзян (Fuchien Province) 2 централни градски общини: Гаосюн (Kaohsiung City) Тайпей (Taipei City) 18 територии, подобни на окръзи, наречени хсиън: Чанхуа (Changhua County) Чиайи (Chiayi County) Хсинчу (Hsinchu County) Хуалиън (Hualien County) Гаосюн (Kaohsiung County) Миаоли (Miaoli County) Нантоу (Nantou County) Пенху (Penghu County) Пинтун (Pingtung County) Тайчун (Taichung County) Тайнан (Tainan County) Тайпей (Taipei County) Тайтун (Taitung County) Таоюан (Taoyuan County) Илан (Yilan County) Юнлин (Yunlin County) Хсиън във Фудзян: Кинмън (окръг) (Kinmen County) Лиънчиан (Lienchiang County) 5 провинциални града в Тайван (провинция), наречени ших: Чиайи (Chiayi City) Хсинчу (Hsinchu City) Килун (Keelung City) Тайчун (Taichung City) Тайнан (Tainan City)